2020. gada 24. novembrī Rīkojums Nr. 670

Rīgā (prot. Nr. 75 18. §)

**Par apropriācijas pārdali**

1. Atbalstīt apropriācijas pārdali 2020. gadā no Vides aizsardzības un reģionālās attīstības ministrijas budžeta apakšprogrammas 21.02.00 "Vides aizsardzības projekti" uz budžeta apakšprogrammas 24.08.00 "Nacionālo parku darbības nodrošināšana" sadaļu "Sociālie pabalsti" (kods 6000) 457 889 *euro* apmērā, lai nodrošinātu normatīvajos aktos noteikto kompensāciju izmaksu par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 2020. gadā.

2. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Vides aizsardzības un

reģionālās attīstības ministra

pienākumu izpildītājs,

Ministru prezidenta biedrs,

aizsardzības ministrs A. Pabriks